|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina VojvodinaPokrajinský sekretariát vzdelávania, predpisov,správy a národnostných menšín – národnostných spoločenstievBulvár Mihajla Pupina 16, 21 000 Nový SadT: +381 21 487 4035; 487 4330ounz@vojvodinа.gov.rs |
|  | ČÍSLO: 128-451-3223/2023-01 | DÁTUM: 23. 8. 2023 |

 Podľa článku 2 a 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV číslo: 14/21 a 10/17), článku 3 Pravidiel о pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinacovanie programov a projektov v oblasti základného a stredoškolského vzdelávania a výchovy v Autonómnej pokrajine Vojvodine (Úradný vestník číslo: 7/23) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2023 (Úradný vestník APV č.: 54/22 a 27/23 - opätovná bilancia) pokrajinský tajomník vzdelávania, predpisov, správy a národnostných menšín – národnostných spoločenstiev vypísal

**SÚBEH**

 **NA FINANCOVANIE A SPOLUFINANCOVANIE PROJEKTOV V OBLASTI ZVYŠOVANIA KVALITY VÝCHOVNO-VZDELÁVACIEHO PROCESU ZÁKLADNÉHO A STREDOŠKOLSKÉHO VZDELÁVANIA – NÁKLADY ŠKOLENIA NADANÝCH ŽIAKOV ZÁKLADNÝCH A STREDNÝCH ŠKÔL Z ÚZEMIA AP VOJVODINY A ANGAŽOVANIA ODBORNÝCH SPOLUPRACOVNÍKOV NA ANDREVLJI NA ROK 2023**

Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: sekretariát) v súlade s Finančným plánom na rok 2023 na zvýšenie kvality základného a stredoškolského vzdelávania – náklady na účasť nadaných žiakov základných a stredných škôl z územia AP Vojvodiny a odborných spolupracovníkov (prípadne učiteľov/profesorov vo výnimočných prípadoch) ako realizátorov plánovaných aktivít z oblasti prírodných a spoločenských vied, umenia a kultúry, ktoré sa budú konať v období september – december 2023 v Centre pre hospodársky a technologický rozvoj Andrevlje v Andrevlji, určuje celkovú sumu **9 445 786,00 dinárov**, a to pre základné školstvo **5 000 000,00 dinárov** a pre stredné školstvo **4 445 786,00 dinárov**.

Právo účasti na súbehu majú základné a stredné školy na území AP Vojvodiny, založené Srbskou republikou, autonómnou pokrajinou alebo jednotkou lokálnej samosprávy. Uvedené prostriedky sú určené na zvýšenie kvality výchovno-vzdelávacieho procesu základnej a strednej výchovy a vzdelávania – náklady na projekt prípravy nadaných žiakov základných a stredných škôl z územia AP Vojvodiny v roku 2023, ktorý sa uskutoční v období september - december 2023 v šesťdňovom trvaní (po 5 plných penzií), v Centre pre hospodársko-technologický rozvoj Vojvodiny, Andrevlje, Banoštor.

 Základné a stredné školy sa môžu uchádzať o:

1) náklady na ubytovanie a stravu pre žiakov ich škôl (7. a 8. ročníka základnej školy, resp. 2. a 3. ročníka strednej školy), za ich účasť na plánovaných aktivitách, pre 5 riadnych penzií;

2) náklady na ubytovanie, stravu a odmenu za prácu odborného spolupracovníka (alebo učiteľa/profesora vo výnimočných prípadoch) ich škôl, ktorý bude angažovaný ako realizátor plánovaných aktivít žiakov, tiež 5 plných penzií, ktorý bude prítomný počas všetkých 6 dní a ktorý bude žiakov sprevádzať pri realizácii všetkých plánovaných aktivít.

Je potrebné, aby školy prihlásili **10 žiakov a 1 odborného spolupracovníka** (alebo učiteľa/profesora vo výnimočných prípadoch), ktorí spĺňajú stanovené kritériá.

 Plánované aktivity budú organizované v súlade s aktuálnou epidemiologickou situáciou a v súlade s harmonogramom vypracovaným sekretariátom.

Finančnou podporou, ktorá sa týmto súbehom poskytuje, sa chráni verejný záujem určený ustanoveniami článku 6, 7, 8 a 9 Zákona o základoch systému výchovy a vzdelania (vestník Službeni glasnik RS č. 88/2017, 27/2018 – iné zákony, 10/2019, 6/2020 a 129/2021).

**KRITÉRIÁ PRIDELENIA FINANČNÝCH PROSTRIEDKOV**

Pri určovaní výšky finančných prostriedkov na udelenie sa v súlade s pravidlami uplatňujú tieto kritériá:

1. stupeň zapojenia cieľovej skupiny, pre ktorú je program/projekt určený;
2. doterajšie skúsenosti v realizácii programov/projektov, ktoré prispievajú k zlepšeniu výchovno-vzdelávacej práce;
3. kritériá pre žiakov: do tohto projektu môžu byť zaradení žiaci, ktorí sa zúčastnili aspoň obecných súťaží v oblasti prírodných a spoločenských vied, kultúry a umenia alebo ukončili predchádzajúci ročník aspoň s veľmi dobrým prospechom;
4. kritériá pre odborných spolupracovníkov (alebo učiteľov/ profesorov vo výnimočných prípadoch): diplom o príslušnom vzdelaní v súlade s príslušnými predpismi;
5. rešpektovanie špecifík ustanovizne a sociálnej politiky lokálnej samosprávy:
6. výška finančných prostriedkov z prenájmu zariadenia alebo časti zariadenia, ktoré boli uhradené do rozpočtu Autonómnej pokrajiny Vojvodiny v predchádzajúcom kalendárnom roku v pomere k roku, v ktorom bol súbeh vyhlásený.

**SPÔSOB APLIKOVANIA**

 Prihláška sa predkladá v písomnej forme na jedinečnom formulári, ktorý je uverejnený na webovej stránke sekretariátu.

**Jedna ustanovizeň môže predložiť jednu prihlášku.**

Spolu s prihláškou na súbeh sa predkladá jednotné tlačivo prihlášky s celkovým počtom žiakov a spolupracovníkov (alebo učiteľov/profesorov vo výnimočných prípadoch), pre ktorých sa škola uchádza (v časti tlačiva prihlášky, ktorá sa týka žiakov – sa zapisuje len počet žiakov bez uvádzania osobných údajov žiakov a v časti tlačiva prihlášky, ktorá sa vzťahuje na odborného spolupracovníka (alebo učiteľa/profesora vo výnimočných prípadoch), je potrebné pre toho odborného spolupracovníka (alebo učiteľa/profesora vo výnimočných prípadoch) – bez uvádzania osobných údajov uviesť kompetencie a pohlavie.

O pridelení finančných prostriedkov príjemcom rozhoduje pokrajinský tajomník na návrh komisie na uskutočnenie súbehu, ktorá posudzuje prijaté žiadosti. Pri posudzovaní prihlášok na súbeh komisia zohľadní programy a projekty v oblasti základného a stredného vzdelávania a výchovy, ktoré sa týkajú:

1. **Modernizácie výchovno-vzdelávacej práce**

a) modernizácia vyučovacieho procesu prostredníctvom inovácie a kreativity všetkých účastníkov,

1. **Prispôsobenia vzdelávania potrebám trhu práce**

2a) zveľaďovanie podnikateľského ducha, rozvoj praktických a životných zručností, profesijná orientácia a kariérové poradenstvo, zvyšovanie kvality odbornej praxe,

1. **Podporovania inkluzívneho vzdelávania a predchádzania predčasnému ukončeniu formálneho vzdelávania**

3a) podpora žiakov s mimoriadnymi schopnosťami, rozvoj talentov v súlade s ich výchovno-vzdelávacími potrebami (prispôsobením spôsobov a podmienok práce, obohacovaním a rozširovaním učebného obsahu, súťaženiami žiakov neorganizovanými Ministerstvom školstva/medziregionálne, medzinárodné).

Základné a stredné školy doklady o splnení požiadaviek pre žiakov a odborných spolupracovníkov (alebo učiteľov/profesorov vo výnimočných prípadoch) predkladajú na požiadanie sekretariátu pri zostavovaní rozvrhu účasti a za správnosť údajov uvedených v tlačive prihlášky zodpovedá riaditeľ školy.

Sekretariát si vyhradzuje právo žiadať si, ak treba, od podávateľa prihlášky dodatočnú dokumentáciu alebo informácie.

Ak je žiadosť podpísaná osobou podliehajúcou oprávneniu, je potrebné pripojiť náležité oprávnenie pre jej podpisovanie.

Ak základná alebo stredná škola dosiahla príjmy z prenájmu budovy alebo časti budovy vo verejnom vlastníctve Autonómnej pokrajiny Vojvodiny, spolu s prihláškou na súbeh je potrebné predložiť zmluvu o prenájme budovy alebo časti budovy vo verejnom vlastníctve Autonómnej pokrajiny Vojvodina, ktorá bola v platnosti v predchádzajúcom kalendárnom roku vzhľadom na rok, kedy je súbeh vypísaný a doklad o zaplatení finančných prostriedkov do rozpočtu Autonómnej pokrajiny Vojvodiny z predchádzajúceho kalendárneho roka v pomere k roku, kedy bola súbeh vypísaný.

Spolu s Prihláškou na súbeh pripájame Zdravotný preukaz žiaka, ktorý treba povinne vyplniť a **odovzdať** **odbornému spolupracovníkovi** (alebo učiteľovi/profesorovi vo výnimočných prípadoch) **školy**, ktorý bude dieťa sprevádzať. Zdravotný preukaz sa sekretariátu **nepredkladá**.

Komisia nebude rozoberať:

* neúplné žiadosti;
* oneskorené prihlášky;
* nepovolené prihlášky (predložené neoprávnenými osobami a subjektmi, ktoré neboli plánované v súbehu);
* prihlášky, ktoré nesúvisia s účelmi stanovenými súbehom,
* prihlášky užívateľov, ktorí v predchádzajúcom období nezdokladovali trovenie pridelených prostriedkov vo finančných a opisných správach,
* prihlášky užívateľov, ktorí nepredložili opisnú/finančnú správu o uskutočnení programov/projektov z predchádzajúceho roka v stanovených termínoch.

Výsledky súbehu sa uverejňujú na webovej stránke sekretariátu.

**Lehota podávania prihlášok na súbeh je 7. september 2023.**

Prihlášky s potrebnou dokumentáciou sa podávajú na adresu:

Pokrajinský sekretariát vzdelávania, predpisov, správy

a národnostných menšín – národnostných spoločenstiev

**Súbeh na financovanie a spolufinancovanie projektov v oblasti zvyšovania kvality výchovno-vzdelávacieho procesu základného a stredoškolského vzdelávania – náklady školenia nadaných žiakov základných a stredných škôl z územia AP Vojvodiny a angažovania odborných spolupracovníkov na Andrevlji na rok 2023**

Bulvár Mihajla Pupina 16

21 000 Nový Sad

Tlačivo dotazníka si môžete stiahnuť **od** **23. augusta 2023** z oficiálnej webovej stránky Pokrajinského sekretariátu vzdelávania, predpisov, správy a národnostných menšín – národnostných spoločenstiev: www.puma.vojvodina.gov.rs

Informácie v súvislosti so súbehom možno získať na telefónnych číslach: 021/487 4035 a 021/487 4330.

 POKRAJINSKÝ TAJOMNÍK

 Zsolt Szakállas